Linjeflyg

Linjeflyg var et svensk flyselskap, grunnlagt 2. april 1957 av SAS, Dagens Nyheter og Stockholms-Tidningen. Flyselskapet ble 1. januar 1993 slått sammen med SAS.

Fra starten av var Linjeflygs hovedvirksomhet å fly aviser og post om natten og passasjerer og gods på dagtid. Alle selskapets ruter var innenriks i Sverige, mens flyvningene utenlands ble håndtert av SAS.

Historie 
Selskapets første rene passasjerrute gikk mellom Malmö og Stockholm og ble til å begynne med fløyet med en DC-3. I sitt første driftsår fløy Linjeflyg mellom 11 flyplasser i Sverige: Jönköping, Kalmar, Karlstad, Kristianstad, Lidköping, Malmö (Bulltofta), Nordmaling (Olofsfors), Stockholm (Bromma), Sundsvall (Midlanda), Visby og Växjö. Med årene fikk selskapet etterhvert 39 flyplasser på programmet, hvorav to i utlandet: København og Oslo. Begge disse rutene ble fløyet på oppdrag fra SAS.

Fra 1957 til 1983 var Stockholm-Bromma hovedflyplassen i Linjeflygs system. 1. oktober 1983 flyttet man til den nyåpnede terminal 4 på Stockholm-Arlanda.

10. september 1990 solgte SAS sin andel i Linjeflyg til godstransportselskapet Bilspedition for 475 MSEK, men et halvt år senere kjøpte SAS andelen tilbake. Linjeflyg ble etterhvert en stadig større utfordrer for SAS, som derfor kjøpte opp også den siste 50%-andelen av selskapet. De to selskapene ble fusjonert og fra 1. januar 1993 ble kun navnet SAS brukt i markedsføringen.

Linjeflyg var Sveriges største innenriks flyselskap. Det betjente over 20 flyplasser og fraktet over 5 millioner passasjerer årlig. Linjeflyg hadde  ansatte i 1992, og var på den tid den største operatøren av Fokker F28 i verden.

Toppsjefer

Flyulykker 
 20. november 1964 krasjet Linjeflygs rute LF267V, en Convair CV-340 med registrering SE-CCK, under innflyvning til en militær flyplass i Ängelholm. Under instrumentflyvning i dårlig vær forlot pilotene den fastsatte prosedyren og begynte landingen for tidlig. Årsaken var trolig at mannskapet ble villedet av de spesielle innflyvningslysene på flyplassen, som de ikke var kjent med. 31 av de 43 om bord mistet livet.

 15. januar 1977 krasjet Linjeflygs rute LF618, en Vickers Viscount med registrering SE-FOZ, i Kälvesta under innflyvning til Bromma lufthavn i Stockholm. Årsaken var ising på den horisontale stabilisatoren, som førte til at pilotene mistet kontrollen over flyet. Alle 22 ombord omkom.

Referanser

Litteratur

Eksterne lenker 
 
 Linjeflyg.info - privat nettside om Linjeflyg

Tidligere svenske flyselskaper
Flyselskaper etablert i 1957
Flyselskaper nedlagt i 1993